[{"text_idx": "#000000", "text": "Autoralli maailmameistrivo\u0303istlused ehk WRC sari on jo\u0303udnud haripunkti. Ja\u0308a\u0308nud on veel vaid kaks etappi ja maailmameister vo\u0303ib selguda juba eesoleval Kataloonia rallil."}, {"text_idx": "#000001", "text": "Esimesel rallipa\u0308eval kihutatakse kruusal, ja\u0308rgnevatel juba asfaltil. See ta\u0308hendab, et esimesel pa\u0308eval on eelis tagantpoolt startijatel ja tiitliheitluses olevad Ta\u0308nak, Ogier ja Neuville puhastavad teed. Ja\u0308rgnevatel pa\u0308evadel on olud u\u0308sna vo\u0303rdsed."}, {"text_idx": "#000005", "text": "Punktitabel na\u0308itab meile ro\u0303o\u0303mustavat to\u0303siasja \u2013 kui Ott Ta\u0308nak teenib Kataloonias Ogierist 2 punkti rohkem ja ei lase Neuvillel endast 11 punkti rohkem teenida, siis on eestlase na\u0308ol tegemist uue maailmameistriga. See ta\u0308hendab, et Ta\u0308naku konkurendid ei hakka midagi tagasi hoidma ning la\u0308hevad antud rallil heas mo\u0303ttes hullu panema."}, {"text_idx": "#000006", "text": "Samuti on va\u0308ga tihe konkurents tootjate esikohale. Ko\u0303rges ma\u0308ngus olevat Hyundaid ja Toyotat eraldab vaid kaheksa punkti. Olukord, mis paneb aluse eriti peenetele taktikama\u0308ngudele. Kes hakkab riskima? Kes so\u0303idab kindla peale ja loodab rivaalide ebaedule? Kes peab pingele vastu?"}, {"text_idx": "#000007", "text": "Esimene panus \u2013 Ott Ta\u0308nak saab teise vo\u0303i kolmanda koha. Lihtne po\u0303hjus, miks me ei ennusta eestlasele etapivo\u0303itu on see, et tegemist on u\u0308sna kindla MM-u\u0308ldsarja liidriga. See ta\u0308hendab, et tal ei ole po\u0303hjust pa\u0308ris viimast va\u0308lja panna ning pigem so\u0303idab kindla peale ja ja\u0308lgib teiste meeste tulemusi ja teeb vastavalt sellele korrektuure oma taktikas. Lisaks on Ta\u0308nakul vo\u0303rreldes konkurentidega ko\u0303ige suurem teepuhastaja roll."}, {"text_idx": "#000008", "text": "Kataloonias la\u0308hevad mitmed rallimehed viimase peal riskima. Usume, et keegi neist teeb lo\u0303puks ka puhta so\u0303idu ja nopib etapivo\u0303idu. Eestlasel on siiski ka turvaliselt so\u0303ites piisavalt kiirust, et tulla esmakordselt Toyota roolis Kataloonia etapil poodiumile."}, {"text_idx": "#000009", "text": "Teine panus \u2013 Jari-Matti Latvala jo\u0303uab esiviisikusse. Kihlveokontorid on kogenud soomlase paigutanud kolme viimase rallimehe hulka. Vaadates ta\u0308navusi tulemusi ja skandaale, mis Latvalaga viimasel ajal kaasnenud, on see ka mingil ma\u0308a\u0308ral mo\u0303istetav."}, {"text_idx": "#000010", "text": "Siiski on alust arvata, et Kataloonia ralliks vo\u0303tab mees ennast kokku. Tema jaoks on viimased rallid va\u0308ga ta\u0308htsad \u2013 head tulemused vo\u0303ivad anda positiivse suuna tuleviku suhtes ning Toyotale ko\u0303rgete punktide teenimine heastab tiimi bossi Ma\u0308kineni silmis ka soomlase kohutava hooaja."}, {"text_idx": "#000011", "text": "Kolmas panus \u2013 Hyundai masin vo\u0303idab ralli. Nagu tavaks saanud, siis viimaseks valime ko\u0303ige riskeerivama valiku, mis ta\u0308ppimineku korral pakuks eriti suurt kasumit. Kataloonias kihutavad Hyundai autoga Thierry Neuville, Dani Sordo ja Sebastien Loeb."}, {"text_idx": "#000012", "text": "Ko\u0303ige to\u0303ena\u0308olisemalt ko\u0303lab muidugi belglase etapivo\u0303it, kuid ka Sordo on ta\u0308navu u\u0308he etapi vo\u0303itnud ning Loeb jo\u0303udnud va\u0308heste osalemiste juures ikkagi poodiumile. Hyundai jaoks on esmata\u0308htis vo\u0303ita just tootjate vaheline arvestus ehk vo\u0303ib-olla minnakse so\u0303itma va\u0308iksemate riskidega(nii palju kui see rallis vo\u0303imalik u\u0308ldse on) ja u\u0308ritatakse ettevaatlikuma taktikaga edu saavutada. Selline plaan vo\u0303ib neile ralli jooksul ma\u0308ngida ka\u0308tte ka va\u0308ga head kaardid ralli vo\u0303itmiseks."}]